|  |  |
| --- | --- |
|  |  |
|  |
| **KAUNO MIESTO SAVIVALDYBĖS TARYBA** |
| **SPRENDIMAS** |
| **DĖL KAUNO MIESTO SAVIVALDYBĖS TARYBOS 2012 M. VASARIO 23 D. SPRENDIMO NR. T-59 „DĖL MOKESČIO UŽ SPORTO MOKYMĄ KAUNO MIESTO SAVIVALDYBĖS BIUDŽETINĖSE SPORTO MOKYKLOSE“ PAKEITIMO** |
| 2021 m. rugsėjo 14 d. Nr. T-382 |
| Kaunas |

Kauno miesto savivaldybės taryba n u s p r e n d ž i a:

1. Pakeisti Kauno miesto savivaldybės tarybos 2012 m. vasario 23 d. sprendimą Nr. [T-59](file:///C%3A%5CUsers%5Cvaldurba%5CAppData%5CLocal%5C2012%5Ct127059.doc) „Dėl mokesčio už sporto mokymą Kauno miesto savivaldybės biudžetinėse sporto mokyklose“:

1.1. Pakeisti priedą, jį laikyti 1 priedu ir išdėstyti nauja redakcija ([pridedama](file:///C%3A%5CUsers%5Cvaldurba%5CAppData%5CLocal%5CTemp%5Ct147648%20priedas.docx)).

1.2. Papildyti nauju 2 priedu (pridedama).

1.3. Pakeisti nurodytu sprendimu patvirtintą Mokesčio už sporto mokymą Kauno miesto savivaldybės biudžetinėse sporto mokyklose mokėjimo tvarkos aprašą:

1.3.1. Pripažinti netekusiu galios 6.4 papunktį.

1.3.2. Pakeisti 7 punktą ir jį išdėstyti taip:

„7. Pasikeitus 6.1–6.3 papunkčiuose nurodytoms aplinkybėms, tėvai (globėjai, rūpintojai) privalo per 10 dienų informuoti raštu mokyklų, kurias lanko sportininkai, vadovus.“

1.3.3. Pakeisti 8.2 papunktį ir jį išdėstyti taip:

„8.2. jeigu sportininkas dėl ligos per einamąjį mėnesį nelankė mokyklos daugiau kaip 20 dienų iš eilės ir pateikė tėvų (įtėvių, globėjų) rašytinį paaiškinimą;“.

1.3.4. Pakeisti 9 punktą ir jį išdėstyti taip:

„9. Mokestis mažinamas 50 procentų:

9.1. jeigu sportininkas dėl ligos per einamąjį mėnesį nelankė mokyklos ne mažiau kaip 14 dienų iš eilės ir pateikė tėvų (įtėvių, globėjų) rašytinį paaiškinimą;

9.2. karantino ir (ar) ekstremaliųjų situacijų metu, jeigu sporto mokymas per einamąjį mėnesį 14 dienų iš eilės yra nevykdomas kontaktiniu būdu;

9.3. sportininkams iš šeimų, kurios augina tris ir daugiau vaikų, pateikusiems šeimos sudėtį patvirtinančius dokumentus.“

1.3.5. Pakeisti 10 punktą ir jį išdėstyti taip:

„10. Tėvų (įtėvių, globėjų) rašytiniai paaiškinimai, nurodyti 8.2 ir 9.1 papunkčiuose, pateikiami mokyklos vadovui per 3 darbo dienas po ligos. Jeigu sportininko tėvai (įtėviai, globėjai) laiku nepateikia rašytinių paaiškinimų, mokestis neperskaičiuojamas ir skaičiuojamas bendra tvarka.“

1.3.6. Pakeisti 11 punktą ir jį išdėstyti taip:

„11. Pateikus tėvų (įtėvių, globėjų) rašytinius paaiškinimus dėl atleidimo nuo mokesčio ar jo sumažinimo, mokestis nemokamas arba mažinamas nuo kito mėnesio.“

2. Nustatyti, kad:

2.1. šis sprendimas, išskyrus 1.2 papunktį, įsigalioja 2022 m. sausio 1 dieną;

2.2. šio sprendimo 1.1 papunktis galioja iki 2022 m. rugpjūčio 31 dienos;

2.3. šio sprendimo 1.2 papunktis įsigalioja 2022 m. rugsėjo 1 dieną.

|  |  |  |
| --- | --- | --- |
| Savivaldybės meras |  | Visvaldas Matijošaitis |